pythainlp/thaigov-v2-corpus-22032023 huggingface dataset:
วันอังคารที่ 24 สิงหาคม 2564
รมช.ธรรมนัส ประธานพิธีลงนาม MOU
รมช.ธรรมนัส ประธานพิธีลงนาม MOU ระหว่าง ส.ป.ก. และสกพอ.พัฒนาพืชสมุนไพรไทยอย่างครบวงจร ให้ได้มาตรฐานระดับสากล สร้างรายได้ให้แก่เกษตรกร
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลัง เป็นประธานและสักขีพยาน พิธีลงนามบันทึกข้อตกลงความร่วมมือ การพัฒนาสมุนไพรอย่างครบวงจร ในพื้นที่เขตพัฒนาพิเศษภาคตะวันออก (EEC) ภายใต้แผนพัฒนาการเกษตรในพื้นที่เขตพัฒนาพิเศษภาคตะวันออก ระหว่าง สำนักงานการปฏิรูปที่ดินเพื่อเกษตรกรรม (ส.ป.ก.)และสำนักงานคณะกรรมการนโยบายเขตพัฒนาพิเศษภาคตะวันออก (สกพอ.) ณ ห้องประชุมไชยยงค์ ชูชาติ สำนักงานการปฏิรูปที่ดินเพื่อเกษตรกรรม ว่า กระทรวงเกษตรและสหกรณ์ ได้เล็งเห็นถึงความสำคัญ และความจำเป็นในการพัฒนาสมุนไพร ส.ป.ก. และสำนักงานคณะกรรมการนโยบายเขตพัฒนาพิเศษภาคตะวันออก (สกพอ.) จึงร่วมกันส่งเสริม สนับสนุน และพัฒนาสมุนไพรไทย ตลอดจนกิจการที่เกี่ยวเนื่องกับสมุนไพรไทยอย่างครบวงจรในเขตปฏิรูปที่ดินเพื่อเกษตรกรรมในพื้นที่ EEC โดยจะร่วมกันพัฒนาตั้งแต่การเพาะปลูก การเก็บเกี่ยว การแปรรูป การจัดการ ไปจนถึงด้านการตลาด ด้วยการนำเทคโนโลยีและนวัตกรรมสมัยใหม่มาใช้ เพื่อให้ได้วัตถุดิบและผลิตภัณฑ์ที่มีคุณภาพมาตรฐานระดับสากล สร้างรายได้ให้กับเกษตรกรในพื้นที่EEC อย่างยั่งยืน
ทั้งนี้ หน่วยงานทั้งสองฝ่าย จะร่วมกันส่งเสริม สนับสนุนและพัฒนาสมุนไพรไทย ให้มีคุณภาพและได้มาตรฐานสากล ตั้งแต่การเพาะปลูกจนถึงการตลาด ด้วยเทคโนโลยีและนวัตกรรมสมัยใหม่ ตามบทบาท หน้าที่ และความชำนาญของแต่ละหน่วยงาน อันได้แก่ 1. การศึกษาโมเดลธุรกิจที่เหมาะสม เพื่อผลักดันให้เกิดการพัฒนาสมุนไพรอย่างมีประสิทธิภาพและครบวงจร2. สนับสนุนการใช้ประโยชน์ที่ดินในเขตปฏิรูปที่ดิน เพื่อปลูกพืชสมุนไพรในเขตพัฒนาพิเศษภาคตะวันออก ตามกฎหมายว่าด้วยการปฏิรูปที่ดินเพื่อเกษตรกรรม 3. สนับสนุนข้อมูลเกษตรกร ข้อมูลที่ดิน รวมทั้งข้อกฎหมายในเขตปฏิรูปที่ดิน เพื่อการผลิตและการพัฒนาผลิตภัณฑ์สมุนไพรในพื้นที่เขตพัฒนาพิเศษภาคตะวันออก ให้เป็นไปตามกฎหมาย ข้อบังคับ ระเบียบ คำสั่ง นโยบายของหน่วยงาน หรือองค์กรที่เกี่ยวข้อง 4. ร่วมกันพิจารณาเกษตรกร กลุ่มเกษตรกร กลุ่มวิสาหกิจชุมชน และพื้นที่ดำเนินการที่มีความพร้อม และ5. ประสานเครือข่ายในการวิจัยและพัฒนาต่อยอด ให้ตรงตามความต้องการของตลาด ตลอดจน สนับสนุนด้านการตลาดสมัยใหม่อย่างครบวงจร
วันเสาร์ที่ 16 กรกฎาคม 2565
​ ‘รมช.มนัญญา’ ลุยกระบี่ เดินหน้าแจกต้นกัญชา หนุนเกษตรกรปลูก
​ ‘รมช.มนัญญา’ ลุยกระบี่ เดินหน้าแจกต้นกัญชา หนุนเกษตรกรปลูก สร้างความรู้ความเข้าใจ สร้างรายได้อย่างยั่งยืน
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวภายหลังลงพื้นที่ตรวจเยี่ยมศูนย์วิจัยและพัฒนาการเกษตรจังหวัดกระบี่ พร้อมทั้งเป็นประธานพิธีเปิด “โครงการส่งเสริมสนับสนุนการปลูกกัญชา 1 ล้านต้น” ณ ศูนย์วิจัยและพัฒนาการเกษตรจังหวัดกระบี่ ตำบลเขาคราม อำเภอเมือง จังหวัดกระบี่ ว่า ปัจจุบันกัญชาเป็นพืชที่ได้รับความสนใจจากเกษตรกรเป็นจำนวนมาก เพื่อให้เกษตรกรมีองค์ความรู้ มีความเป็นอยู่ที่ดีขึ้นทั้งด้านสุขภาพ และเศรษฐกิจครัวเรือน กระทรวงเกษตรและสหกรณ์ โดย กรมวิชาการเกษตรจึงส่งเสริมให้ประชาชนที่มีความสนใจปลูกพืชกัญชา เพื่อใช้ประโยชน์ทางการแพทย์ และรองรับนโยบายของรัฐบาลในการส่งเสริมพัฒนาพืชกัญชา กัญชง และกระท่อม ที่จะเป็นพืชเศรษฐกิจชนิดใหม่ของประเทศไทย และจะนำมาใช้ประโยชน์ในครัวเรือน ทางการแพทย์ และอุตสาหกรรมต่อไป
โอกาสนี้ รมช.มนัญญา ได้มอบใบรับรองมาตรฐานสินค้าเกษตรด้านพืช GAP ให้กับเกษตรกรจำนวน 10 ราย มอบปัจจัยการผลิตทางการเกษตรชีวภาพ-ชีวภัณฑ์ จำนวน 10 ราย และมอบต้นกล้ากัญชาให้กลุ่มเกษตรกร จำนวน 2,000 ต้น จากนั้น เยี่ยมชมนิทรรศการกัญชง กัญชา และกระท่อม เยี่ยมชมงานแสดงสินค้ามาตรฐาน GAP และเกษตรอินทรีย์เยี่ยมชมศูนย์เรียนรู้พืชแบบผสมผสาน และการขยายผลเทคโนโลยีการใช้ชีวภัณฑ์และปุ๋ย และร่วมปลูกต้นกัญชา พันธุ์พื้นเมืองหางกระรอกร่วมกับผู้บริหาร และหัวหน้าส่วนต่างๆ
รมช.มนัญญา กล่าวเพิ่มเติมว่า นอกจากนี้ กรมวิชาการเกษตรยังได้ผลิตผลงานวิจัยด้านพันธุ์พืชและเทคโนโลยีด้านการเกษตรเป็นจำนวนมาก รวมทั้งได้สนองงานตามโครงการพระราชดำริในพื้นที่ต่างๆ ทั่วประเทศ โดยเฉพาะโครงการศูนย์เรียนรู้เกษตรทฤษฎีใหม่และศูนย์เรียนรู้ตามแนวปรัชญาเศรษฐกิจพอเพียงโดยนำผลงานวิจัยด้านพันธุ์พืช และเทคโนโลยีด้านการเกษตรมาประยุกต์ไว้ให้เหมาะสมกับสภาพพื้นที่แต่ละท้องถิ่น ซึ่งกรมวิชาการเกษตรได้มอบหมายให้หน่วยงาน ในส่วนภูมิภาคในแต่ละเขตจัดทำแปลงสาธิตศูนย์เรียนรู้เกษตรทฤษฎีใหม่ตามแนวปรัชญาเศรษฐกิจพอเพียงขึ้น ประกอบด้วย 1. ศูนย์เรียนรู้ตามแนวปรัชญาเศรษฐกิจพอเพียงแบบผสมผสาน เป็นศูนย์เรียนรู้และถ่ายทอดเทคโนโลยีและส่งเสริมการประกอบอาชีพแก่เกษตรกรผู้สนใจทั่วไป อบรมเกษตรกรหลักสูตรการผลิตพืชแบบผสมผสาน รวมทั้งขยายพันธุ์พืชพันธุ์ดีส่งเสริมแก่เกษตรกร สนับสนุนปุ๋ยหมักแบบเติมอากาศในกิจกรรมต่าง และ 2. โครงการอนุรักษ์พันธุกรรมพืช อันเนื่องมาจากพระราชดำริ ดำเนินในพื้นที่ศูนย์วิจัยและพัฒนาการเกษตรกระบี่ พื้นที่ 60 ไร่ โดยรวบรวมพันธุกรรมพืชสมุนไพร เครื่องเทศ พันธุ์พืช ท้องถิ่นและพืชหายาก ในพื้นที่ของภาคใต้ ตลอดจนพืชที่มีความสำคัญของประเทศมาปลูกรักษาพันธุกรรม .
วันอังคารที่ 14 ธันวาคม 2564
รัฐมนตรีว่าการกระทรวงยุติธรรม สั่งดีเอสไอ เร่งปราบขบวนการค้าน้ำมันเถื่อน หลังราคาพุ่งทำกลับมาระบาด พบโยงขบวนการเป็นช่องทางฟอกเงินให้กลุ่มค้ายาเสพติด
รัฐมนตรีว่าการกระทรวงยุติธรรม สั่งดีเอสไอ เร่งปราบขบวนการค้าน้ำมันเถื่อน หลังราคาพุ่งทำกลับมาระบาด พบโยงขบวนการเป็นช่องทางฟอกเงินให้กลุ่มค้ายาเสพติด ลั่นต้องกวาดล้างให้สิ้นซากเพราะเป็นภัยต่อเศรษฐกิจและสังคม
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตนได้รับรายงานการติดตามการกระทำผิดในคดีเกี่ยวกับน้ำมันเถื่อน จากกรมสอบสวนคดีพิเศษ (ดีเอสไอ) โดยพฤติกรรมการกระทำผิดจะมี 3 แบบ คือ 1.ลักลอบนำเข้าโดยกลุ่มผู้ประกอบธุรกิจน้ำมันส่งออก มีการขออนุญาตต่อกรมศุลกากรตามกระบวนการ แต่จะสำแดงเท็จแล้วนำมาวนจำหน่ายในประเทศ เพราะกรณีที่รับซื้อน้ำมันกลั่นเพื่อการส่งออกจะไม่เสียภาษี โดยนำไปส่งออกส่วนหนึ่ง อีกส่วนหนึ่งจะวนกลับมาขายในประเทศ ซึ่งจะมีส่วนต่างคือ น้ำมันเบนซิน 7 บาทและดีเซล 14 บาทต่อ 1 ลิตร ซึ่งเข้าข่ายการฟอกเงิน 2.การลักลอบนำเข้าโดยรถยนต์กระบะขนลำเลียงน้ำมันจากเรือบรรทุกน้ำมันกลางทะเล ซึ่งจะมีทางอ่าวไทย โดยจะมีเรือเล็กไปรับจากเรือที่จอดกลางอ่าว พบทางนครศรีธรรมราชและสงขลา และการขนส่งจากจุดผ่านแดนทางมาเลเซีย 3.การลักลอบนำเข้าโดยใช้เรือบรรทุกน้ำมัน และใช้บรรทุกขึ้นจากท่าเรือ ส่วนมากพบทางภาคตะวันออก เช่น ชลบุรี และระยอง และทางภาคใต้ตอนบน เช่น ระนองและชุมพร
"เรื่องนี้ผมได้สั่งการให้ดีเอสไอเร่งดำเนินการสืบสวนสอบสวน และประสานงานกับหน่วยงานต่างๆที่เกี่ยวข้อง ซึ่งที่ผ่านมาได้มีการกวาดล้างจับกุมอย่างต่อเนื่อง และลดน้อยลงไป แต่ในช่วงที่ผ่านมาน้ำมันมีราคาสูงขึ้นทำให้ขบวนการเหล่านี้มีแนวโน้มสูงขึ้น ซึ่งถือเป็นภัยต่อความมั่นคงทางเศรษฐกิจ และบางกลุ่มยังเป็นช่องทางในการฟอกเงินให้กับกลุ่มค้ายาเสพติด บ่อนคาสิโนและมีพฤติการณ์ทำเป็นขบวนการ ซึ่งเราควรจะต้องกวาดล้างให้สิ้นซาก"นายสมศักดิ์ กล่าว
วันพฤหัสบดีที่ 28 ตุลาคม 2564
รองปลัด กษ. ร่วมประชุมและอภิปราย โครงการสร้างความเข้มแข็งแก่เกษตรกรชาวสวนยางโดยการจัดการสวนยางอย่างยั่งยืนให้กับสถาบันเกษตรกรชาวสวนยาง
รองปลัด กษ. ร่วมประชุมและอภิปราย โครงการสร้างความเข้มแข็งแก่เกษตรกรชาวสวนยางโดยการจัดการสวนยางอย่างยั่งยืนให้กับสถาบันเกษตรกรชาวสวนยาง
วันที่ 27 ต.ค. 64 นายประยูร อินสกุล รองปลัดกระทรวงเกษตรและสหกรณ์ เข้าร่วมเปิดงานสมัชชาสวนยางยั่งยืนครั้งที่ 3 ในโครงการสร้างความเข้มแข็งแก่เกษตรกรชาวสวนยาง โดยการจัดการสวนยางอย่างยั่งยืนให้กับสถาบันเกษตรกรชาวสวนยาง ที่จัดขึ้นระหว่างวันที่ 27 - 29 ต.ค. 2564 โดยมีนายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธาน ผ่านระบบระบบวิดีทัศน์ทางไกล (Video Conference) จากห้องประชุมสถลสถานทิพักษ์ 2 การยางแห่งประเทศไทย
ทั้งนี้ รองปลัดกระทรวงเกษตรและสหกรณ์ได้ร่วมอภิปรายในหัวข้อ “ความคืบหน้านโยบายสวนยางยั่งยืนและก้าวต่อไปในปีหน้าและแผนพัฒนาเศรษฐกิจและสังคมแห่งชาติ ฉบับที่ 13” เพื่อให้เกิดการขับเคลื่อนการพัฒนาเกษตรกรรมยั่งยืน และสร้างความเข้มแข็งแก่เกษตรกรชาวสวนยางในรูปแบบเครือข่ายในการจัดการสวนยางอย่างยั่งยืน
วันพุธที่ 23 มิถุนายน 2564
รมว.ยุติธรรม ประชุมผู้บริหารกระทรวงยุติธรรม ครั้งที่ ๑๑/๒๕๖๔
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๑/๒๕๖๔
ในวันพุธที่ ๒๓ มิถุนายน ๒๕๖๔ เวลา ๑๐.๐๐ น. ณ ห้องประชุม ๑๐ - ๐๑ ชั้น ๑๐ อาคารกระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๑/๒๕๖๔ โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมด้วย ว่าที่ ร.ต.ธนกฤต จิตรอารีย์​รัตน์​ เลขานุการรัฐมนตรีว่าการกระทรวงยุติธรรม นางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม และผู้บริหารของหน่วยงานในสังกัดกระทรวงยุติธรรม เข้าร่วมฯ
โดยที่ประชุมได้รับทราบความคืบหน้าผลการปฏิบัติงานของหน่วยงานในสังกัดกระทรวงยุติธรรม ได้แก่ จำนวนการฉีดวัคซีนของเจ้าหน้าที่และผู้ต้องขัง การเกลี่ยย้ายผู้ต้องขังและการแต่งตั้งคณะทำงานที่มีประสบการณ์และความคืบหน้าการคำนวณมาตรฐานพื้นที่เรือนนอน และพื้นที่ใช้สอยอื่น เพื่อประกอบเหตุผลการลดความแออัดในเรือนจำ รวมทั้ง ความคืบหน้าการดำเนินงานของศูนย์เฉพาะกิจเฝ้าระวังความปลอดภัยของประชาชน (JSOC) และได้เร่งรัดการศึกษาและยกร่างกฎหมายเพื่อป้องกันอันตรายจากผู้พ้นโทษที่มีพฤติการณ์เป็นภัยต่อสังคม
วันศุกร์ที่ 29 เมษายน 2565
กรมบัญชีกลางอัปเดตการจ่ายเงินเข้าบัตรสวัสดิการแห่งรัฐ ตั้งแต่ พ.ค. 65 เป็นต้นไป
กรมบัญชีกลางจึงขอชี้แจงเกี่ยวกับการจ่ายเงินเข้าบัตรสวัสดิการแห่งรัฐ ตั้งแต่เดือนพฤษภาคม 2565
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 4 ที่ช่วยเหลือวงเงินค่าซื้อสินค้าจากร้านธงฟ้าราคาประหยัดพัฒนาเศรษฐกิจท้องถิ่น (ร้านธงฟ้าฯ) และค่าซื้อสินค้าหรือค่าบริการจากร้านค้าหรือผู้ให้บริการที่เข้าร่วมโครงการคนละครึ่ง ระยะที่ 4 จำนวนไม่เกิน 200 บาทต่อคนต่อเดือน เป็นระยะเวลา 3 เดือน (1 กุมภาพันธ์ - 30 เมษายน 2565) ได้สิ้นสุดแล้ว กรมบัญชีกลางจึงขอชี้แจงเกี่ยวกับการจ่ายเงินเข้าบัตรสวัสดิการแห่งรัฐ ตั้งแต่เดือนพฤษภาคม 2565 ดังนี้
ทุกวันที่ 1 ของเดือน (ไม่สามารถถอนเป็นเงินสดได้ และไม่สะสมในเดือนถัดไป)
- วงเงินซื้อสินค้า 200/300 บาทต่อเดือน
- ส่วนลดค่าซื้อก๊าซหุงต้ม 100 บาทต่อ 3 เดือน (เม.ย. - มิ.ย. 65)
- ค่าใช้จ่ายในการเดินทาง ประกอบด้วย
ค่าโดยสารรถ บขส. 500 บาทต่อเดือน
ค่าโดยสารรถไฟ 500 บาทต่อเดือน
ค่าโดยสารรถไฟฟ้า (MRT/BTS/ARL) และ ขสมก. 500 บาทต่อเดือน (สำหรับผู้ถือบัตรสวัสดิการแห่งรัฐที่อาศัยอยู่ในเขต กทม. และปริมณฑล)
ทุกวันที่ 15 ของเดือน (สามารถถอนเป็นเงินสดได้ และสะสมในเดือนถัดไปได้)
- เงินสงเคราะห์เพื่อการยังชีพแก่ผู้สูงอายุที่มีรายได้น้อยที่ได้รับสิทธิในโครงการลงทะเบียนเพื่อสวัสดิการแห่งรัฐ 50/100 บาทต่อเดือน (ผู้สูงอายุที่ได้รับสิทธิตั้งแต่ ต.ค. 64 - ก.ค. 65 จะได้รับเงินเข้าบัตรฯ ในเดือน เม.ย. - ก.ย. 65)
ทุกวันที่ 18 ของเดือน (สามารถถอนเป็นเงินสดได้ และสะสมในเดือนถัดไปได้)
- เงินคืนค่าไฟฟ้า ไม่เกิน 315 บาทต่อครัวเรือนต่อเดือน (สำหรับผู้ถือบัตรสวัสดิการแห่งรัฐ ที่ใช้ไฟฟ้าไม่เกิน 315 บาทต่อเดือน)
- เงินคืนค่าน้ำประปา ไม่เกิน 100 บาทต่อครัวเรือนต่อเดือน (สำหรับผู้ถือบัตรสวัสดิการแห่งรัฐ ที่ใช้น้ำประปาไม่เกิน 315 บาทต่อเดือน จะได้รับเงินคืนค่าน้ำประปาไม่เกิน 100 บาท ส่วนที่เกินจาก 100 บาท ผู้ถือบัตรฯ เป็นผู้ชำระเอง)
ทุกวันที่ 22 ของเดือน (สามารถถอนเป็นเงินสดได้ และสะสมในเดือนถัดไปได้)
- เงินเพิ่มเบี้ยความพิการ 200 บาทต่อเดือน (สำหรับผู้ถือบัตรสวัสดิการแห่งรัฐ ที่มีบัตรประจำตัวคนพิการและได้รับเงินเบี้ยความพิการ)
“ผู้มีสิทธิสามารถติดตามข่าวสารของกรมบัญชีกลางได้จากช่องทางต่าง ๆ ของกรมบัญชีกลาง เช่น Facebook Youtube Instagram Twitter และ CGD Application หรือโทรศัพท์สอบถามเพิ่มเติมได้ที่ Call Center ศูนย์ลูกค้าสัมพันธ์บัตรสวัสดิการแห่งรัฐ 0 2109 2345 และ Call Center กรมบัญชีกลาง 0 2270 6400 ในวัน เวลาราชการ” โฆษกกรมบัญชีกลาง กล่าว
วันพฤหัสบดีที่ 9 ธันวาคม 2564
ออมสินร่วมงาน Thailand Smart Money กรุงเทพฯ 2021 ครั้งที่ 12 ระหว่างวันที่ 10-12 ธันวาคม 2564
ออมสิน คัดสุดยอดโปรโมชันร่วม Thailand Smart Money กรุงเทพฯ 2021 เงินฝากเผื่อเรียกพิเศษดอกเบี้ยสูงสุด 10.80% ต่อปี เทียบเท่าฝากประจำ 3.00% ต่อปี ดอกเบี้ยบ้านปีแรก 0.250% สินเชื่อ SMEs ดอกเบี้ยต่ำสุด 2 ปีแรก 2.99%
นายวิทัย รัตนากร ผู้อำนวยการธนาคารออมสิน เปิดเผยว่า ธนาคารได้จัดโปรโมชันน่าสนใจเข้าร่วมงาน Thailand Smart Money กรุงเทพฯ 2021 ครั้งที่ 12 ระหว่างวันที่ 10-12 ธันวาคม 2564 อีกหนึ่งงานสำคัญที่จะกระตุ้นเศรษฐกิจ และช่วยเหลือให้พี่น้องประชาชนได้เข้าถึงแหล่งเงินกู้ในระบบได้อย่างทั่วถึงด้วยหลักเกณฑ์เงื่อนไขที่ผ่านปรน รวมถึงโปรโมชันเงินฝากที่มีอัตราดอกเบี้ยจูงใจ ได้แก่ เงินฝากเผื่อเรียกพิเศษ 108 ดอกเบี้ยแบบ Step up สูงสุด 10.80% ต่อปี หรืออัตราดอกเบี้ยเฉลี่ยเท่ากับ 2.55% ต่อปี เทียบเท่าเงินฝากประจำ 3.00% ต่อปี และ สลากออมสินพิเศษ 2 ปี (แบบมีใบสลาก) ได้ร่วมลุ้นเงินรางวัลพิเศษ 1 ล้านบาท จำนวน 10 รางวัล ซึ่งจะออกรางวัลในวันที่ 30 ธ.ค.64 ไม่นับรวมการออกรางวัลปกติรวม 24 ครั้ง มีรางวัลที่ 1 จำนวนเงิน 5,000,000 บาท โดยดอกเบี้ยและเงินรางวัลจะได้รับการยกเว้นภาษี
ส่วนโปรโมชันไฮไลท์ในด้านสินเชื่อประกอบด้วย สินเชื่อเคหะดอกเบี้ยพิเศษ ปีแรก 0.250% ต่อปี เฉลี่ย 3 ปี เท่ากับ 2.250% ต่อปี ทั้งการซื้อ/ปลูกสร้าง/ต่อเติมซ่อมแซม/รีไฟแนนซ์ โดยยกเว้นค่าจัดทำนิติกรรมสัญญาและค่าบริการสินเชื่อ สินเชื่อ GSB Smooth BIZ เพื่อเป็นเงินทุนหมุนเวียนหรือลงทุนในธุรกิจ อัตราดอกเบี้ยต่ำสุด 2 ปีแรก 2.99% ต่อปี ระยะเวลาผ่อนชำระนานสูงสุด 10 ปี วงเงินกู้สูงสุดถึง 20 ล้านบาท สินเชื่อ SMEs มีที่ มีเงิน สำหรับธุรกิจ Small SMEs เป็นเงินทุนหมุนเวียนกิจการ หรือนำไปไถ่ถอนสัญญาขายฝาก ใช้ที่ดินเป็นหลักประกัน วงเงินกู้สูงสุดร้อยละ 70 ของราคาประเมินราชการ วงเงินกู้ 300,000 บาท ถึง 50 ล้านบาท อัตราดอกเบี้ยคงที่ 5.99% ตลอดสัญญา พร้อมด้วยสินเชื่อเพื่อเป็นทุนประกอบอาชีพ โดยเฉพาะสำหรับผู้ที่ได้รับผลกระทบจากโควิด-19 ได้แก่ สินเชื่อโครงการธนาคารประชาชน สินเชื่อ SMEs สำหรับภาคการท่องเที่ยว และ สินเชื่อจำนำทะเบียนรถยนต์/รถจักรยานยนต์ ที่นำเงินไปใช้จ่ายหมุนเวียนหรือเสริมสภาพคล่องในยามฉุกเฉิน
ธนาคารจึงขอเชิญชวนลูกค้าและประชาชนผู้สนใจ เยี่ยมชมงาน Thailand Smart Money กรุงเทพฯ ที่ CentralwOrld LIVE HALL ชั้น 8 และใช้บริการทางการเงินต่าง ๆ ที่บูธธนาคารออมสิน ด้วยโปรโมชันน่าสนใจส่งท้ายปี 2564 โดยทุกธุรกรรมและกิจกรรมต่าง ๆ มีของที่ระลึกและรางวัลพิเศษสุดเฉพาะลูกค้าในงานเท่านั้น
https://www.gsb.or.th/news/gsbpr68-2/
วันศุกร์ที่ 1 กรกฎาคม 2565
ชาวบ้านดีใจ “ชัยวุฒิ” ทำทันที ปิดท่อ เก็บสายไฟ
ชาวบ้านดีใจ “ชัยวุฒิ” ทำทันที ปิดท่อ เก็บสายไฟ
หลังจากที่ นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม (ดีอีเอส) ลงพื้นที่รับเรื่องร้องเรียนเรื่องสายสื่อสารที่ ถ.วังสิงห์คำ อ.เมือง จ.เชียงใหม่ ล่าสุด ภายหลังการลงพื้นที่ไม่กี่ชั่วโมง ทั้งสายสื่อสารจากที่ห้อยรกรุงรังก็มีการเก็บเรียบร้อยเเละฝาท่อที่เปิดทิ้งไว้จากการดำเนินการเรื่องสายสื่อสาร ก็ถูกโบกปูนปิดอย่างดี โดยบริษัท โทรคมนาคมแห่งชาติ จำกัด (มหาชน) หรือ NT ร่วมกับ การไฟฟ้าส่วนภูมิภาค (กฟภ.) จังหวัดเชียงใหม่ ซึ่งลงพื้นที่บริการประชาชนทันที โดยเมื่อวานมาจัดการโบกปูนปิดท่อ เเละเช้าวันนี้ มาเก็บสายไฟ ที่รกรุงรัง จนเป็นระเบียบเรียบร้อย สร้างความดีใจให้กับชาวบ้านที่มาร้องเรียนเป็นอย่างมาก
โดย นายสุรีย์ ฉอสันเทียะ ชาวบ้านในชุมชนวังสิงห์คำ เจ้าของร้านตะวันสูท ผู้ร้องเรียน ได้โพสต์ผ่านเฟซบุ๊กของตนเองขอบคุณ นายชัยวุฒิ ธนาคมานุสรณ์ รมว.ดิจิทัลเพื่อเศรษฐกิจเเละสังคม โดยระบุว่า "ขอบคุณท่านจากใจ ไม่คิดว่าจะเเก้ปัญหาได้เร็วขนาดนี้ ชาวบ้านวังสิงห์คำทุกคนดีใจมากครับ"
************************
วันเสาร์ที่ 22 มกราคม 2565
เคลียร์จบพร้อมฉลองตรุษจีนปีนี้ ! ดีเดย์ 26 ม.ค.เปิดเดินรถไฟสายจีน-ลาวเที่ยวปฐมฤกษ์ ส่งออกสินค้าเกษตรไทยไปจีน
เคลียร์จบพร้อมฉลองตรุษจีนปีนี้ ! ดีเดย์ 26 ม.ค.เปิดเดินรถไฟสายจีน-ลาวเที่ยวปฐมฤกษ์ ส่งออกสินค้าเกษตรไทยไปจีน
“อลงกรณ์” หารือทูตลาวขยายความร่วมมือขนส่งผลไม้รถไฟสายจีน-ลาว พร้อมประชุมสมาคมผลไม้ภาคตะวันออกเร่งเครื่องรับมือผลไม้ฤดูกาลผลิตปี 2565
นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์ในฐานะประธานคณะทำงานจัดทำแผนแก้ไขปัญหาผลไม้เศรษฐกิจล่วงหน้าทั้งระบบเปิดเผยวันนี้(22ม.ค.)ว่าในวันที่26มกราคมนี้ขบวนรถขนส่งสินค้าจากสถานีเวียงจันทน์ใต้จะออกเดินบนเส้นทางรถไฟจีน-ลาวเข้าจีนที่ด่านรถไฟโมฮ่านในตอนใต้ของมณฑลยูนนานสู่มหานครฉงชิ่งในภาคตะวันตกของจีนโดยใช้เวลาประมาณ3 - 4วันเร็วกว่าการขนส่งทางเรือถึง4เท่าตัวนับเป็นขบวนรถสินค้าปฐมฤกษ์ที่ขนส่งสินค้าเกษตรของไทยไปยังประเทศจีนผ่านสปป.ลาวเป็นครั้งแรกตั้งแต่เปิดเส้นทางรถไฟสายจีน-ลาวอย่างเป็นทางการเมื่อวันที่3ธันวาคมที่ผ่านมาโดยสินค้าเกษตรล็อตแรกเป็นข้าวเหนียวหัก20ตู้น้ำหนัก500ตันจากบริษัทกล้าทิพย์ที่จังหวัดหนองบัวลำพู
นายอลงกรณ์กล่าวว่าก่อนหน้านี้มีรายงานจากหน่วยงานต่างประเทศคลาดเคลื่อนว่าได้มีการขนส่งไปฉงชิ่งแล้วเมื่อวันที่20มกราคมแต่เมื่อตนตรวจสอบย้อนกลับในวันเดียวกันทราบว่าข้าวล็อตดังกล่าวได้ส่งออกจากประเทศไทยผ่านด่านหนองคายไปฝั่งสปป.ลาวที่ท่าบกท่านาแล้งแล้วแต่ยังไม่ได้ส่งไปถึงมหานครฉงชิ่งเพราะต้องรอเคลียร์พิธีการทางศุลกากรและไฟเขียวจากกระทรวงกสิกรรมที่นครเวียงจันทน์จึงได้ประสานกับนายด่านตรวจพืชหนองคายผู้ส่งออกบริษัทชิ้ปปิ้งและบริษัทผู้ให้บริการโลจิสติกส์ของไทยและจีนจนทราบปัญหาจึงติดต่อให้คุณจันทรสิทธิชัยประธานเจ้าหน้าที่บริหารของบริษัทเวียงจันทน์โลจิสติกส์ปาร์คและท่าบกท่านาแล้งช่วยสนับสนุนจนเรียบร้อยและได้รับแจ้งว่าจะเคลื่อนย้ายตู้สินค้าไปสถานีเวียงจันทน์ใต้ในวันจันทร์ที่จะถึงนี้ก่อนจะยกขึ้นแคร่รถไฟเพื่อพร้อมในการเดินทางในวันพุธที่26มกราคมนี้
“ในเย็นวันนี้ผมจะหารือกับท่านเอกอัครราชทูตลาวประจำประเทศไทยเกี่ยวกับความร่วมมือระหว่างไทย-ลาวเรื่องการขนส่งสินค้าผ่านแดนจากไทยไปจีนบนเส้นทางรถไฟสายจีน-ลาวเพื่อความพร้อมสำหรับการขนส่งสินค้าเกษตรอื่นๆโดยเฉพาะผลไม้ที่ใกล้จะถึงฤดูกาลผลิตปี2565เริ่มตั้งแต่เดือนมีนาคมนี้นอกจากนี้จะมีการประชุมทางไกลกับสมาคมผลไม้และสมาคมล้งกับส่วนราชการที่เกี่ยวข้องในภาคตะวันออกในบ่ายวันนี้(22ม.ค.)อีกด้วย”นายอลงกรณ์กล่าว
นายอลงกรณ์ยังกล่าวต่อไปว่าก่อนหน้านี้ดร.เฉลิมชัยศรีอ่อนรัฐมนตรีว่าการกระทรวงเกษตรฯได้ประสานกับทางการลาวและเอกอัครราชทูตจีนประจำประเทศไทยเพื่อแก้ไขปัญหาด่านส่งออกติดขัดจากปัญหาโควิด19อย่างต่อเนื่องมาโดยตลอดนับแต่เกิดปัญหาตั้งแต่เดือนกรกฎาคมปีที่แล้วและปลายเดือนนี้จะมีการประชุมร่วมระหว่างกระทรวงเกษตรไทย-จีนโดยฝ่ายไทยเป็นเจ้าภาพ
วันพุธที่ 2 กุมภาพันธ์ 2565
อนุทิน กำชับทำความเข้าใจการเปลี่ยนผ่านโควิด 19 เข้าสู่โรคประจำถิ่น ด้าน อย.จะพิจารณาการขยายฉีดซิโนแวคเด็ก 3-17 ปี วันที่ 4 ก.พ.นี้
รองนายกรัฐมนตรีและรัฐมนตรีว่าการกระทรวงสาธารณสุข เผย โรคโควิด 19 แนวโน้มความรุนแรงลดลง ได้วางแนวทางให้เข้าสู่การเป็นโรคประจำถิ่น พร้อมสื่อสารทำความเข้าใจกับประชาชนใช้ชีวิตกับโควิด 19 อย่างปลอดภัย
รองนายกรัฐมนตรีและรัฐมนตรีว่าการกระทรวงสาธารณสุข เผย โรคโควิด 19 แนวโน้มความรุนแรงลดลง ได้วางแนวทางให้เข้าสู่การเป็นโรคประจำถิ่น พร้อมสื่อสารทำความเข้าใจกับประชาชนใช้ชีวิตกับโควิด 19อย่างปลอดภัย ส่วนวัคซีนเชื้อตายสำหรับเด็ก อย.จะพิจารณาคำขอขยายการฉีดซิโนแวคในเด็ก 3-17 ปี วันที่ 4 กุมภาพันธ์นี้ ขณะที่ระบบTest &Go ได้ปรับมาตรการเข้มข้นขึ้น ย้ำผู้ประกอบการเข้มงวดการปฏิบัติตามมาตรการที่กำหนด
วันนี้ (2 กุมภาพันธ์ 2565) ที่สำนักงานปลัดกระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข และคณะผู้บริหาร ร่วมประชุมผู้บริหารระดับสูงกระทรวงสาธารณสุข ครั้งที่ 2/2565 และให้สัมภาษณ์หลังการประชุมว่า ได้กำชับให้ทุกหน่วยงานติดตามกำกับการดำเนินงานตามนโยบายอย่างต่อเนื่อง โดยในส่วนการแพร่ระบาดของโรคโควิด 19 ปัจจุบันเป็นสายพันธุ์โอมิครอนซึ่งแม้จำนวนผู้ติดเชื้อมากขึ้น แต่การเจ็บป่วยรุนแรงและการเสียชีวิตไม่เพิ่มขึ้นตาม กระทรวงสาธารณสุขจึงวางเป้าหมายและแนวทางที่จะปรับโรคโควิด 19 จากการระบาดใหญ่ (Pandemic) ไปสู่การเป็นโรคประจำถิ่น (Endemic) ซึ่งมีเจตนารมณ์เพื่อให้ประชาชนอยู่ร่วมกับโรคโควิด 19 ได้อย่างปลอดภัย มีความมั่นใจในความพร้อมของกระทรวงสาธารณสุข ทั้งยา เวชภัณฑ์ และสถานพยาบาลในการดูแลรักษาเหมือนกับการดูแลรักษาโรคติดเชื้ออื่นๆขณะเดียวกันให้สำนักงานสาธารณสุขจังหวัดเร่งฉีดวัคซีนเข็มกระตุ้น รวมทั้งให้ สปสช.และองค์การเภสัชกรรม จัดหาและกระจายชุดตรวจ ATK ให้เพียงพอต่อความต้องการของประชาชนในราคาที่เหมาะสม
นายอนุทินกล่าวต่อว่า สำหรับการฉีดวัคซีนในกลุ่มเด็ก 5-11 ปี เริ่มจากเด็กที่มีโรคประจำตัวเสี่ยงเกิดอาการรุนแรงหากติดเชื้อ ได้กำชับให้สำนักงานสาธารณสุขจังหวัดทำความเข้าใจถึงความจำเป็นในการให้วัคซีนเด็กกลุ่มนี้ก่อน พร้อมประสานสถานศึกษาในพื้นที่เพื่อให้บริการฉีดวัคซีนแก่เด็กนักเรียนตามเป้าหมาย ส่วนวัคซีนเชื้อตายที่จะใช้ในเด็กนั้น สำนักงานคณะกรรมการอาหารและยา (อย.) จะมีการประชุมพิจารณาวัคซีนซิโนแวคที่ขอขยายการฉีดในเด็กอายุ 3-17 ปี ในวันที่ 4 กุมภาพันธ์นี้ ซึ่งหากผ่านการอนุมัติ จะเป็นทางเลือกให้พ่อแม่ผู้ปกครองต่อไป แต่การฉีดวัคซีนยังอยู่ที่ดุลยพินิจของกุมารแพทย์เป็นหลัก
ส่วนการรับผู้เดินทางเข้าประเทศในระบบTest & Go ที่เริ่มเปิดอีกครั้งเมื่อวันที่ 1 กุมภาพันธ์ 2565 ได้ปรับมาตรการให้เข้มข้นขึ้น มีการลงทะเบียน Thailand Pass เพื่อติดตามและกำหนดให้ต้องตรวจ RT-PCR 2 ครั้ง ในวันแรกที่มาถึงไทยและวันที่ 5 อย่างไรก็ตาม ต้องขอความร่วมมือผู้ประกอบการเข้มงวดการปฏิบัติตามมาตรการที่กำหนด ซึ่งจะทำให้ประเทศไทยได้รับความเชื่อถือจากต่างชาติ โดยจะเฝ้าระวังสถานการณ์อย่างใกล้ชิด เพื่อพร้อมรับมือและปรับเปลี่ยนมาตรการต่าง ๆ ให้ทันกับสถานการณ์ที่เปลี่ยนแปลงไป
***************************************** 2 กุมภาพันธ์ 2565
วันพุธที่ 15 ธันวาคม 2564
รัฐมนตรีฯ สุริยะ ให้เอกอัครราชทูตวิสามัญผู้มีอำนาจเต็มแห่งสาธารณรัฐประชาชนจีนประจำประเทศไทย เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายหาน จื้อเฉียง เอกอัครราชทูตวิสามัญผู้มีอำนาจเต็มแห่งสาธารณรัฐประชาชนจีนประจำประเทศไทย เข้าเยี่ยมคารวะในโอกาสเข้ารับหน้าที่ และหารือประเด็นความสัมพันธ์เศรษฐกิจการค้าระหว่างจีน-ไทย
รัฐมนตรีฯ สุริยะ ให้เอกอัครราชทูตวิสามัญผู้มีอำนาจเต็มแห่งสาธารณรัฐประชาชนจีนประจำประเทศไทย เข้าพบ
วันนี้ (14 ธันวาคม 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายหาน จื้อเฉียง เอกอัครราชทูตวิสามัญผู้มีอำนาจเต็มแห่งสาธารณรัฐประชาชนจีนประจำประเทศไทย เข้าเยี่ยมคารวะในโอกาสเข้ารับหน้าที่ และหารือประเด็นความสัมพันธ์เศรษฐกิจการค้าระหว่างจีน-ไทย ความร่วมมือในการต่อสู้กับสถานการณ์โควิด-19 พร้อมแนะนำสภาพอุตสาหกรรมของประเทศจีน และข้อเสนอแนะในการกระชับความร่วมมืออุตสาหกรรมไทย-จีน โดยมีนายณัฐพล รังสิตพล อธิบดีกรมส่งเสริมอุตสาหกรรม ร่วมหารือ ณ ห้องรับรอง 1 ชั้น 2 อาคารสำนักงานปลัดกระทรวงอุตสาหกรรม
วันอังคารที่ 8 มีนาคม 2565
นายกรัฐมนตรี กล่าวคำปราศรัยเนื่องในโอกาสวันสตรีสากล ประจำปี 2565
คำกล่าว พลเอก ประยุทธ์ จันทร์โอชา  นายกรัฐมนตรี เนื่องในโอกาส "วันสตรีสากล ประจำปี 2565" วันอังคารที่ 8 มีนาคม 2565
สวัสดีพี่น้องสตรีไทยและประชาชนชาวไทยที่เคารพรักทุกท่าน
เนื่องในโอกาสวันสตรีสากล ประจำปี 2565 ผมขอส่งความรัก ความระลึกถึง และความปรารถนาดี มายังพี่น้องสตรีไทยและผู้ที่ปฏิบัติงานด้านสตรีทุกคน ที่เป็นกำลังสำคัญในการพัฒนาสังคมและเศรษฐกิจของประเทศให้มีความเจริญก้าวหน้าอย่างเข้มแข็งตลอดมา
ตามที่องค์การสหประชาชาติได้กำหนดให้วันที่ 8 มีนาคมของทุกปี เป็นวันสตรีสากล เพื่อให้ความสำคัญกับบทบาท สิทธิ และความเท่าเทียมของสตรีในสังคม และยกย่องเชิดชูเกียรติของสตรีในมิติต่าง ๆ เพื่อสนับสนุนให้สตรีเป็นพลังของสังคมแห่งความเสมอภาคระหว่างเพศ ได้รับการเคารพในสิทธิอันชอบธรรมในการดำรงชีวิตอย่างมีศักดิ์ศรี และได้รับเกียรติในฐานะมนุษย์อย่างเหมาะสมในสังคมเป็นระยะเวลากว่า 33 ปี ที่ประเทศไทยได้ให้ความสำคัญกับสตรีและกิจการสตรีมาอย่างต่อเนื่อง และจัดงานวันสตรีสากลขึ้นเป็นประจำในทุกปี และในปีนี้ได้จัดกิจกรรมวันสตรีสากลขึ้นภายใต้แนวคิด “เสริมพลังสตรี ร่วมตัดสินใจ ลดผลกระทบภัยพิบัติจากธรรมชาติและสิ่งแวดล้อม” เพื่อสนับสนุนการพัฒนาศักยภาพของสตรีในการขับเคลื่อนเศรษฐกิจของประเทศ พร้อม ๆ กับการสร้างโอกาสและสนับสนุนให้สตรีมีพื้นที่ในการแสดงความคิดเห็นและสามารถตัดสินใจร่วมได้อย่างเท่าเทียม
รัฐบาลได้มุ่งมั่นส่งเสริมการพัฒนาบทบาทและยกระดับศักยภาพของสตรีในสาขาต่าง ๆ เพื่อสนับสนุนการสร้างโอกาส ความเสมอภาค และความเท่าเทียมทางสังคมสำหรับสตรีในทุกมิติ ซึ่งนับเป็นหนึ่งในยุทธศาสตร์การพัฒนาประเทศที่สอดคล้องกับยุทธศาสตร์ชาติระยะ 20 ปี ที่มุ่งหวังให้สตรีทุกคนมีความปลอดภัยในชีวิตและทรัพย์สิน ได้รับการคุ้มครองและพิทักษ์สิทธิสตรีอย่างยุติธรรม นำไปสู่การมีคุณภาพชีวิตที่ดีและสามารถดำรงชีวิตร่วมกันในสังคมอย่างสันติสุข
ผมขอขอบคุณและขอชื่นชมทุกคนและทุกหน่วยงาน ที่เป็นส่วนสำคัญในการขับเคลื่อนการยกระดับคุณภาพชีวิตและเพิ่มบทบาทการมีส่วนร่วมของสตรีไทย และพัฒนาให้สตรีเท่าทันต่อการเปลี่ยนแปลง ทั้งในด้านนวัตกรรม เทคโนโลยีและสิ่งแวดล้อม เพื่อเป็นพลังอันเข้มแข็งในการพัฒนาประเทศให้เจริญก้าวหน้าอย่างยั่งยืน
ในโอกาสนี้ ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากล อีกทั้งพระบารมีแห่งองค์พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ได้โปรดดลบันดาลประทานพรให้พี่น้องสตรี ผู้ที่ปฏิบัติงานด้านสตรี ตลอดจนผู้ที่เกี่ยวข้องทุกท่าน พร้อมทั้งครอบครัว จงประสบแต่ความสุข ความเจริญ มีกำลังกาย กำลังใจ ที่เข้มแข็งในการพัฒนาประเทศ และสัมฤทธิผลในสิ่งอันพึงปรารถนาทุกประการโดยทั่วกัน
ขอบคุณครับ
-------------
วันศุกร์ที่ 3 กันยายน 2564
"สำนักงานปลัดกระทรวงกลาโหมเปิดศูนย์ความร่วมมือด้านเทคโนโลยีปัญญาประดิษฐ์และหุ่นยนต์ (ศูนย์ความร่วมมือด้าน AI & Robotics)"
พลเอก ณัฐ อินทรเจริญ ปลัดกระทรวงกลาโหม เป็นประธานในพิธีเปิดศูนย์ความร่วมมือด้านเทคโนโลยีปัญญาประดิษฐ์และหุ่นยนต์ (ศูนย์ความร่วมมือด้าน AI & Robotics)
ณ ศูนย์วิจัยและพัฒนาการทหาร กรมวิทยาศาสตร์และเทคโนโลยีกลาโหม เขตคลองเตย กรุงเทพ ฯ เมื่อวันพฤหัสบดีที่ ๒ กันยายน ๒๕๖๔
ศูนย์ความร่วมมือด้าน AI & Robotics จัดตั้งขึ้นเพื่อประสานความร่วมมือด้านบุคลากร ห้องปฏิบัติการ และโครงสร้างพื้นฐานทางเทคโนโลยีปัญญาประดิษฐ์และหุ่นยนต์ สำหรับสนับสนุนและส่งเสริมงานด้านความมั่นคงระหว่างกระทรวงกลาโหมกับเครือข่ายการวิจัยและภาคเอกชน นอกจากนี้ยังใช้เป็นศูนย์ข้อมูลและศูนย์พัฒนาบุคลากรทางเทคโนโลยีปัญญาประดิษฐ์และหุ่นยนต์ของกระทรวงกลาโหมและเครือข่าย รวมถึงเพื่อพัฒนาต่อยอดองค์ความรู้ทางเทคโนโลยีปัญญาประดิษฐ์และหุ่นยนต์ให้ได้ผลงานและนวัตกรรม สำหรับใช้สนับสนุนภารกิจของหน่วยงานด้านความมั่นคงและอุตสาหกรรมป้องกันประเทศ รวมทั้งการประยุกต์ใช้งานในภาคพลเรือน โดยมีการบริหารจัดการในรูปของคณะกรรมการและคณะทำงานโดยคัดเลือกบุคลากรที่มีความรู้ความสามารถและประสบการณ์เพื่อให้พร้อมสำหรับการดำเนินการร่วมกับเครือข่ายการวิจัยและพัฒนาทุกภาคส่วน
สำหรับเครือข่ายการวิจัย ฯ ได้แก่ กองทัพบก กองทัพเรือ กองทัพอากาศ กรมวิทยาศาสตร์และเทคโนโลยีกลาโหม สถาบันเทคโนโลยีป้องกันประเทศ (สทป.) สำนักงานพัฒนาวิทยาศาสตร์และเทคโนโลยีแห่งชาติ (สวทช.) สำนักงานคณะกรรมการวิจัยแห่งชาติ (วช.) กระทรวงการอุดมศึกษาวิทยาศาสตร์วิจัยและนวัตกรรม (อว.) มหาวิทยาลัยต่างๆ สมาคมปัญญาประดิษฐ์ประเทศไทย สถาบันวิทยาการหุ่นยนต์ภาคสนาม มหาวิทยาลัยเทคโนโลยีพระจอมเกล้าธนบุรี (Institute of Field Robotics : FIBO) และภาคเอกชน โดยมีนักวิจัยร่วมใน เครือข่ายมากกว่า ๑๐๐ คน และมีความพร้อมที่จะดำเนินงานร่วมกันเพื่อตอบสนองนโยบายเร่งด่วนด้านความมั่นคงได้ในทันที
วันพุธที่ 3 สิงหาคม 2565
“กรุงไทย” ยกทัพโปรเด็ด เสิร์ฟงาน Money Expo โคราช ภายใต้แนวคิด “ติดปีกไทย สู่ความยั่งยืน”
ธ.กรุงไทย เชิญพบกับที่สุดของข้อเสนอทางการเงิน ในงานมหกรรมการเงินโคราช ครั้งที่ 16 (Money Expo KORAT 2022) ภายใต้แนวคิด “ติดปีกไทย สู่ความยั่งยืน : Empower Better Life for All Thais” ระหว่างวันที่ 5 - 7 สิงหาคม 2565 ณ เอ็มซีซี ฮอลล์ เดอะมอลล์โคราช
ธนาคารกรุงไทย มุ่งมั่นขับเคลื่อนสังคมด้วยนวัตกรรมทางการเงิน เพื่อลดความเหลื่อมล้ำให้สังคมเดินหน้าไปพร้อมกัน ยกระดับคุณภาพชีวิตคนไทยให้ดีขึ้นทุกวัน ตามพันธกิจหลักสู่การเป็นธนาคารเพื่อความยั่งยืน ขอเชิญพบกับที่สุดของข้อเสนอทางการเงิน ในงานมหกรรมการเงินโคราช ครั้งที่ 16 (Money Expo KORAT 2022) ภายใต้แนวคิด “ติดปีกไทย สู่ความยั่งยืน : Empower Better Life for All Thais” ด้วยผลิตภัณฑ์การเงินและการลงทุนที่ตอบโจทย์ลูกค้าทุกกลุ่ม ระหว่างวันที่ 5 - 7 สิงหาคม 2565 ณ เอ็มซีซี ฮอลล์ เดอะมอลล์โคราช
ไฮไลท์บริการทางการเงินและโปรโมชั่นภายในงาน ครอบคลุมสินเชื่อรายย่อย สินเชื่อ SME ได้แก่ สินเชื่อที่อยู่อาศัยสำหรับทรัพย์สินพร้อมขาย (NPA) ให้กู้นานสูงสุด 40 ปี ยกเว้นค่าธรรมเนียม การประเมินราคาหลักทรัพย์ประกัน สินเชื่อกรุงไทยบ้านให้เงิน เปลี่ยนหลักทรัพย์ให้เป็นเงินก้อนโตได้ง่ายๆ วงเงินกู้สูงสุด 20 ล้านบาท กู้ได้นาน 30 ปี สินเชื่อบ้านกรุงไทย ดอกเบี้ยเริ่มต้นปีแรก 0.75% วงเงินกู้สูงสุด 100% ระยะเวลากู้สูงสุด 40 ปี ฟรีค่าธรรมเนียมยื่นกู้
ในฐานะธนาคารพาณิชย์ชั้นนำของประเทศ และเป็นพลังสำคัญในการร่วมสร้างคุณภาพชีวิตที่ดีกับสังคมไทย ธนาคารกรุงไทยได้สนับสนุนผู้ประกอบการเอสเอ็มอีทุกกลุ่มทุกขนาด ด้วยมาตรการ สินเชื่อฟื้นฟูเพื่อธุรกิจ ดอกเบี้ยพิเศษ 2 ปีแรก ไม่เกิน 2% ต่อปี ผ่อนนานสูงสุด 10 ปี สินเชื่อ Krungthai SME Smart Shop ร้านเล็กก็กู้ได้ แค่ใช้แอปพลิเคชัน “เป๋าตัง” และ “ถุงเงิน” ไม่ต้องใช้หลักประกัน วงเงินสูงสุดหลักล้าน สินเชื่อกรุงไทย Smart Money สำหรับผู้มีรายได้ประจำ แต่ไม่มีบัญชีเงินเดือนกับธนาคาร ให้กู้วงเงินสูงสุด 5 เท่าของรายได้ ไม่ต้องมีหลักประกัน กู้ได้นาน 5 ปี สินเชื่อกรุงไทยธนวัฏ เพื่อสมาชิกกบข. วงเงินสูงสุด 15 เท่าของเงินเดือน คิดดอกเบี้ยตามจำนวนเงินใช้จริง และเปลี่ยนชีวิตให้เป็นเรื่องง่ายกับ สินเชื่ออเนกประสงค์ เพื่อสมาชิก กบข. วงเงินกู้สูงสุด 5 ล้านบาท ดอกเบี้ยพิเศษเริ่มต้น 6.47% ต่อปี ไม่ต้องมีบัญชีเงินเดือนผ่าน กรุงไทย ก็ยื่นกู้ได้ พิเศษ สมัคร บัตรเดบิตกรุงไทย รับ 2 ต่อ ฟรีค่าธรรมเนียมออกบัตร และส่วนลดค่าธรรมเนียมรายปี (ปีแรก)
ภายในงานยังมี คาราวานตรวจสุขภาพ กรุงไทย-แอกซ่า ประกันชีวิต สิทธิพิเศษเมื่อ ซื้อกรมธรรม์ใหม่แนบสัญญาเพิ่มเติมค่ารักษาพยาบาล iHealthy Ultra รับทันที Sport Bag ซื้อประกันภัย PA สุขใจชัวร์ เบี้ยประกันภัย 5,000 บาทขึ้นไป บมจ.กรุงไทยพานิชประกันภัย รับบัตร Starbucks E-Coupon มูลค่า 150 บาท ซื้อผลิตภัณฑ์ประกันวินาศภัย บมจ.ทิพยประกันภัย เบี้ยประกันภัย 5,000 บาทขึ้นไป รับสายรัดข้อมืออัจฉริยะ Mi Band 3 เปิดบัญชี ซื้อ-ขายหลักทรัพย์ผ่าน Wealth me ของ Krungthai XSpring รับฟรี Tops E-Voucher มูลค่า 100 บาท ลงทุน 200,000 บาทขึ้นไป รับฟรีกระเป๋า G2000 สมัครบัตรเครดิต KTC รับบัตรกำนัล Starbucks มูลค่า 200 บาท
สำหรับข้อมูลเพิ่มเติม ติดต่อสอบถามได้ที่ ธนาคารกรุงไทยทุกสาขา หรือ Krungthai Contact Center โทร 02-111-1111
วันจันทร์ที่ 19 กรกฎาคม 2564
'อนุทิน' นัดถกบอร์ด สปสช. ด่วน! อนุมัติจัดซื้อชุดตรวจโควิดกว่า 8.5 ล้านชุด วงเงิน 1 พันล้าน แจกให้ประชาชนตรวจได้ด้วยตัวเอง
"อนุทิน" นั่งหัวโต๊ะเรียกถก บอร์ด สปสช.ด่วน ไฟเขียวจัดซื้อชุดตรวจโควิด-19 "Antigen Test Kit" กว่า 8.5 ล้านชุด วงเงิน 1 พันล้านบาท เตรียมกระจายสู่หน่วยบริการ แจกให้ประชาชนทุกคน-ทุกสิทธิ ตรวจได้ด้วยตัวเอง
ที่ประชุมคณะกรรมการหลักประกันสุขภาพแห่งชาติ (บอร์ด สปสช.) ครั้งที่ 8/2564 (วาระพิเศษ) เมื่อวันที่ 19 ก.ค. 2564 ซึ่งมี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข (สธ.) เป็นประธาน มีมติเห็นชอบเพิ่มชุดตรวจทางห้องปฏิบัติการเพื่อค้นหาผู้ติดเชื้อโควิด-19 ด้วย Antigen Test Kit (ATK) ในวงเงินเบื้องต้น 1,014 ล้านบาท เพื่อจัดหาชุดตรวจให้หน่วยบริการนำไปแจกจ่ายกับประชาชนทุกคนทุกสิทธิต่อไป
ทั้งนี้ จะเป็นการดำเนินแผนการจัดหาภายใต้โครงการยา เวชภัณฑ์ และอุปกรณ์ทางการแพทย์ที่จำเป็นตามโครงการพิเศษ ปี 2564 ซึ่งจะจ่ายให้แก่เครือข่ายหน่วยบริการด้านยาและเวชภัณฑ์ (เครือข่าย รพ.ราชวิถี) ดำเนินการจัดหาเพื่อสนับสนุนชุดตรวจให้แก่หน่วยบริการในเครือข่ายและประชาชน โดยคาดว่าจะนำไปสู่การเปิดให้ประชาชนสามารถตรวจหาเชื้อโควิด-19 ด้วย ATK เอง ในช่วงระหว่างเดือน ส.ค. - ก.ย. 2564
นายอนุทิน กล่าวว่า เนื่องด้วยสถานการณ์การระบาดของโควิด-19 ที่มีจำนวนมากในขณะนี้ จำเป็นที่จะต้องมีการตรวจคัดกรองหาผู้ติดเชื้ออย่างรวดเร็ว จึงได้จัดให้มีการประชุมบอร์ด สปสช. เป็นการเร่งด่วน เพื่อให้ขอความเห็นชอบในการจัดหาชุดตรวจ ATK ให้ประชาชนสามารถตรวจหาเชื้อเองได้ในเบื้องต้น โดยหลักการที่จะให้ความสำคัญกับประชากรทุกคน ไม่ว่าจะเป็นชาวไทยหรือแรงงานต่างด้าว เพื่อให้หาเชื้อได้ครอบคลุมที่สุด และต้องทำด้วยความโปร่งใสตรวจสอบได้
ด้าน นพ.จเด็จ ธรรมธัชอารี เลขาธิการสำนักงานหลักประกันสุขภาพแห่งชาติ (สปสช.) กล่าวว่า สำหรับการเตรียมงบประมาณจัดหาชุดตรวจ ATK ให้หน่วยบริการแจกจ่ายประชาชนทุกคนทุกสิทธิ จะเป็นการใช้จ่ายจากงบประมาณตาม พ.ร.ก.กู้เงินฯ โดยให้เครือข่าย รพ.ราชวิถี จัดหาชุดตรวจผ่านองค์การเภสัชกรรม (อภ.) โดยในส่วนของวงเงินเบื้องต้น 1,014 ล้านบาท เป็นการประเมินจากจำนวนผู้ติดเชื้อ และปริมาณชุดตรวจที่คาดว่าจะใช้ราว 8.5 ล้านชิ้น ในช่วงตั้งแต่วันนี้ถึงเดือน ก.ย. 2564
นพ.จเด็จ กล่าวว่า นอกจากนี้ที่ประชุมยังได้เห็นชอบให้ สปสช. ใช้เงินกองทุนจากรายการและประเภทบริการอื่น หรือรายการ "รายได้สูง (ต่ำ)กว่าค่าใช้จ่ายสะสม" ที่ไม่มีภาระผูกพันทดรองจ่ายค่าบริการโควิด-19 ไปก่อน ในระหว่างรองบประมาณที่จะได้รับเพิ่มเติมจาก พ.ร.ก.กู้เงินฯ รวมถึงให้ความเห็นชอบกำหนดหลักเกณฑ์และแนวทาง การจ่ายชดเชยสำหรับบุคลากรที่จัดการศพผู้เสียชีวิตจากโควิด-19 ในวงเงินเหมาจ่าย 2,500 บาทต่อศพ ซึ่งรวมอุปกรณ์ป้องกันตัวและถุงเก็บศพ
ขณะเดียวกัน บอร์ด สปสช. ยังได้เห็นชอบให้ "การเข้ารับบริการสร้างเสริมสุขภาพและป้องกันโรคที่เกี่ยวกับหรือโรคโควิด 19 (Coronavirus Disease 2019 (COVID- 19) ในสถานบริการอื่น ให้ถือเป็นกรณีที่มีเหตุสมควร" ตาม (ร่าง) ประกาศสำนักงานหลักประกันสุขภาพแห่งชาติ เรื่อง กำหนดกรณีที่มีเหตุสมควรและอัตราคำใช้จ่ายที่หน่วยบริการมีสิทธิได้รับ (ฉบับที่ 6) พ.ศ. 2564 ซึ่งประชาชนจะสามารถเข้ารับบริการสร้างเสริมสุขภาพและป้องกันโรคที่เกี่ยวกับโควิด-19 เช่น การฉีดวัคซีน บริการกักกันโรค หรืออื่นๆ ที่ไหรก็ได้ โดยไม่จำเป็นต้องไปหน่วยบริการประจำ
วันพฤหัสบดีที่ 4 พฤศจิกายน 2564
กระทรวงยุติธรรมหารือร่วมกับตลาดหลักทรัพย์แห่งประเทศไทย พัฒนาการตรวจสอบสิทธิมนุษยชนอย่างรอบด้าน (Human Rights Due Diligence) สำหรับบริษัทจดทะเบียน
กระทรวงยุติธรรมหารือร่วมกับตลาดหลักทรัพย์แห่งประเทศไทย พัฒนาการตรวจสอบสิทธิมนุษยชนอย่างรอบด้าน (Human Rights Due Diligence) สำหรับบริษัทจดทะเบียน
ในวันพฤหัสบดีที่ ๔ พฤศจิกายน ๒๕๖๔ ระหว่างเวลา ๑๓.๐๐ – ๑๓.๓๐ น. กระทรวงยุติธรรม นำโดยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมด้วย นางสาวนรีลักษณ์ แพไชยภูมิ ผู้อำนวยการกองสิทธิมนุษยชนระหว่างประเทศ และคณะเจ้าหน้าที่กองสิทธิมนุษยชนระหว่างประเทศ ได้หารือร่วมกับคณะผู้บริหารและเจ้าหน้าที่จากตลาดหลักทรัพย์แห่งประเทศไทย นำโดย ดร. กฤษฎา เสกตระกูล Senior Executive Vice President - Head of Sustainable Development Market Division เกี่ยวกับแนวทางความร่วมมือระหว่างตลาดหลักทรัพย์แห่งประเทศไทยและกระทรวงยุติธรรมในการพัฒนาการตรวจสอบสิทธิมนุษยชนอย่างรอบด้าน (Human Rights Due Diligence) สำหรับบริษัทจดทะเบียน โดยดำเนินการในรูปแบบออนไลน์ผ่านทาง Application Microsoft Team
ในการหารือฯ ดังกล่าวตลาดหลักทรัพย์แห่งประเทศไทย ได้นำเสนอถึงความเป็นมาในการดำเนินการส่งเสริมการดำเนินธุรกิจที่มีความรับผิดชอบ เคารพสิทธิมนุษยชน และยั่งยืน ซึ่งประเด็น “สิทธิมนุษยชน” ถือเป็นประเด็นสำคัญซึ่งเป็นหัวใจในการดำเนินการดังกล่าว ในการนี้ เนื่องจากกรมคุ้มครองสิทธิและเสรีภาพ กระทรวงยุติธรรม เป็นหน่วยงานหลักในการขับเคลื่อนประเด็นธุรกิจกับสิทธิมนุษยชน โดยเฉพาะแผนปฎิบัติการระดับชาติว่าด้วยธุรกิจกับสิทธิมนุษยชน ระยะที่ ๑ (พ.ศ. ๒๕๖๒ – ๒๕๖๕) จึงเห็นควรทำงานร่วมกันเพื่อประโยชน์ต่อการพัฒนาศักยภาพของบริษัทจดทะเบียนในประเทศไทย นอกจากนี้ ตลาดหลักทรัพย์แห่งประเทศไทย ยังได้เรียนเชิญ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม กล่าวปาฐกถาในกิจกรรมสัมมนาออนไลน์ “Modern slavery: Tracking the greatest human rights challenge of our time” ซึ่งกำหนดจัดขึ้นในวันพุธที่ ๑๕ ธันวาคม ๒๕๖๔ ระหว่างเวลา ๑๓.๓๐ – ๑๖.๓๐ น. ผ่านช่องทางออนไลน์ และเรียนเชิญกระทรวงยุติธรรมเป็นหน่วยงานสนับสนุนการจัดงานดังกล่าวด้วย
ทั้งนี้ กระทรวงยุติธรรม มีความยินดีที่จะร่วมมือกับตลาดหลักทรัพย์แห่งประเทศไทย โดยขอให้ตลาดหลักทรัพย์แห่งประเทศไทยหารือรายละเอียดการดำเนินงานร่วมกับกรมคุ้มครองสิทธิและเสรีภาพ กระทรวงยุติธรรม ต่อไป
วันจันทร์ที่ 3 มกราคม 2565
​PM signs book of blessing for H.M. the King and Queen on New Year Day 2022
​PM signs book of blessing for H.M. the King and Queen on New Year Day 2022
January 1, 2022, at 0900hrs, at the Red Room, the Grand Palace, Prime Minister and Defense Minister Gen Prayut Chan-o-cha, and Mrs. Naraporn Chan-o-cha, spouse, offered flower vases and signed a book of blessing for His Majesty the King and Her Majesty the Queen on occasion of the New Year 2022. Participating in the ceremony were Deputy Prime Ministers and spouses.
The Prime Minister and spouse paid respect to, and offered a flower vase in front of His Majesty’s and Her Majesty’s portraits, and 2 other flower vases on behalf of members of the cabinet and spouses respectively. He and the spouse, then, signed the book of blessings, and paid respect in front of His Majesty’s and Her Majesty’s portraits once again to complete the ceremony.
วันอังคารที่ 21 ธันวาคม 2564
รองโฆษกรัฐบาล เผยรัฐบาลพร้อมจัดหาวัคซีนไฟเซอร์สำหรับเด็ก เป้าหมาย 5 ล้านคน หลัง อย. อนุมัติวัคซีนไฟเซอร์ฉีดในกลุ่มเด็กอายุ 5 – 11 ปี การฉีดเป็นไปตามความสมัครใจของเด็กและผู้ปกครอง
รองโฆษกรัฐบาล เผยรัฐบาลพร้อมจัดหาวัคซีนไฟเซอร์สำหรับเด็ก เป้าหมาย 5 ล้านคน หลัง อย. อนุมัติวัคซีนไฟเซอร์ฉีดในกลุ่มเด็กอายุ 5 – 11 ปี การฉีดเป็นไปตามความสมัครใจของเด็กและผู้ปกครอง
วันที่ 21 ธ.ค. 64 นางสาวรัชดา ธนาดิเรก รองโฆษกประจำสำนักนายกรัฐมนตรี เผย สำนักงานคณะกรรมการอาหารและยา (อย.) ได้อนุมัติขยายขอบเขตข้อบ่งใช้ของวัคซีนโคเมอร์เนตี (COMIRNATY VACCINE) ของบริษัท ไฟเซอร์ จำกัด สำหรับกลุ่มเด็กอายุ 5-11 ปี เพื่อป้องกันโรคโควิด-19 จากเดิมที่ให้มีการฉีดได้ในกลุ่มเด็กอายุ 12 ปีขึ้นไปเท่านั้น ทั้งนี้ การฉีดวัคซีนไฟเซอร์ในเด็กอายุ 5 – 11 ปี จะฉีดเข้าทางกล้ามเนื้อและลดปริมาณวัคซีนลงเหลือ 10 ไมโครกรัม หรือคิดเป็น 1 ใน 3 ของจำนวนที่ฉีดในกลุ่มเด็กอายุ 12 ปีขึ้นไป โดยจะมีการเว้นระยะห่าง 21 วัน จากเข็มที่ 1 เพื่อฉีดเข็มที่ 2
ในส่วนจำนวนนักเรียน/นักศึกษา อายุ 12 – 17 ปี ที่ได้รับวัคซีน นับตั้งแต่วันที่ 28 ก.พ. – 19 ธ.ค. 64 เป็นวัคซีนเข็มที่ 1 แล้ว จำนวน 3,311,008 คน และวัคซีนเข็ม 2 จำนวน 3,059,855 คน ภาพรวมการฉีดวัคซีนป้องกันโควิด-19 สะสมกว่า 100 ล้านโดสแล้ว ตามเป้าหมายการฉีดวัคซีนภายในปีนี้
รองโฆษกประจำสำนักนายกรัฐมนตรี ยังกล่าวว่า รัฐบาลได้จัดเตรียมแผนบริการวัคซีนโควิด-19 จำนวน 120 ล้านโดสของประเทศไทย ในปี 2565 ไว้พร้อมแล้ว โดยจะมีวัคซีน Pfizer จำนวน 10 ล้านโดส สำหรับกลุ่มเด็กอายุต่ำกว่า 12 ปี เป้าหมาย 5 ล้านคน ซึ่งการฉีดวัคซีนให้กับเด็กอายุต่ำกว่า 12 ปี ต้องเป็นไปตามความสมัครใจของเด็กและผู้ปกครองต้องให้การยินยอม ทั้งนี้ ไม่ว่าเด็กหรือผู้ใหญ่ นายกรัฐมนตรี พลเอก ประยุทธ์ จันทร์โอชา ให้ความสำคัญในการดูแลความปลอดภัยด้านสุขภาพคนไทยทุกคนเช่นเดียวกัน
วันอาทิตย์ที่ 5 มิถุนายน 2565
โฆษกรัฐบาลปัด รัฐบาลให้โบนัสพรรคเล็กนั่ง กมธ.วิสามัญงบฯ แจงเป็นการพิจารณาของสภาฯ ไม่ใช่อำนาจของรัฐบาล วอนอย่ามโนเอาเอง ใช้กลไกสภาฯ ตรวจสอบได้หากมีข้อสงสัย
โฆษกรัฐบาลปัด รัฐบาลให้โบนัสพรรคเล็กนั่ง กมธ.วิสามัญงบฯ แจงเป็นการพิจารณาของสภาฯ ไม่ใช่อำนาจของรัฐบาล วอนอย่ามโนเอาเอง ใช้กลไกสภาฯ ตรวจสอบได้หากมีข้อสงสัย
วันที่ 5 มิถุนายน 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่ฝ่ายค้านตั้งข้อสังเกตว่า รัฐบาลให้โบนัสพรรคเล็กโดยให้ที่นั่งเก้าอี้คณะกรรมาธิการวิสามัญพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ.2566 ว่า เรื่องนี้รัฐบาลคงไม่จำเป็นต้องชี้แจงอะไร เพราะเป็นการดำเนินการของสภาฯ รัฐบาลไม่สามารถไปก้าวก่ายอะไรได้ อย่างไรก็ตาม เท่าที่ทราบนั้นการที่พรรคเล็กได้ที่นั่งเก้าอี้คณะกรรมาธิการวิสามัญพิจารณาร่างพระราชบัญญัติงบประมาณนั้น ครั้งนี้ไม่ได้เกิดขึ้นเป็นครั้งแรก เพียงแต่ที่ผ่านมาบางครั้งอาจจะได้ 1 คน หรือบางครั้งก็ได้ 2 คน ซึ่งเป็นพิจารณาของสภาฯ รัฐบาลไม่สามารถไปกำหนดอะไรได้ ไม่อยากให้ฝ่ายค้านพยายามโยงทุกเรื่อง แม้แต่เรื่องที่เกี่ยวกับประโยชน์ของประชาชนก็ยังพยายามโยงให้เป็นเรื่องการเมือง เพียงเพื่อหวังจะดิสเตรดิตรัฐบาลเท่านั้น ทั้งนี้ หากพบว่ามีข้อสงสัยในชั้นคณะกรรมาธิการวิสามัญงบฯ นั้น ฝ่ายค้านก็สามารถใช้ดลไกของสภาฯ ดำเนินการตรวจสอบได้อยู่แล้ว และรัฐบาลก็พร้อมชี้แจงถึงเหตุผลและความสำคัญ ขอเพียงแค่ฝ่ายค้านเมื่อจำนนต่อหลักฐาน ก็ควรออกมาขอโทษด้วย ไม่ใช่บิดเบือนรายวันโดยไม่คิดจะแสดงความรับผิดชอบใดๆ ยืนยันว่า พล.อ.ประยุทธ์ จันทร์โอชา นายกฯ และรมว.กลาโหม มีความเด็ดขาด จะไม่ปล่อยให้เกิดการทุจริตอย่างแน่นอน
"ไม่อยากให้ฝ่ายค้านโยงทุกเรื่องเป็นเกมการเมืองไปเสียหมด การออกมาบิดเบือนว่ามีความพยายามแบ่งผลประโยชน์ให้กับพรรคร่วมรัฐบาลและพรรคเล็กในชั้นคณะกรรมาธิการวิสามัญงบฯ นั้น เป็นการมโนเอาเอง อย่างไรก็ตาม ต้องขอบคุณ ส.ส.ฝ่ายค้านบางท่านที่โหวตสนับสนุนร่าง พ.ร.บ.งบประมาณฉบับนี้ เพราะประชาชนกำลังรอเม็ดเงินตรงนี้เข้าไปแก้ปัญหาให้กับเขาอยู่ ดังนั้น พรรคฝ่ายค้านควรเห็นแก่ประโยชน์ของประชาชนอย่างที่ ส.ส.เหล่านี้เห็นบ้าง ไม่ใช่จ้องแต่จะดิสเครดิตรัฐบาล แล้วโยนบาปให้ ส.ส.ที่ต้องการช่วยเหลือประชาชนว่าเป็นงูเห่า ซึ่งเป็นเรื่องที่ไม่ถูกต้อง ทั้งนี้ เชื่อว่าแม้ฝ่ายค้านจะโยนบาปให้ ส.ส.เหล่านี้ว่าเป็นงูเห่า แต่เชื่อว่าประชาชนในพื้นที่เข้าใจการตัดสินใจของท่านว่า ทั้งหมดก็เพื่อประโยชน์ของประเทศและประชาชน" นายธนกร กล่าว
วันอาทิตย์ที่ 27 กุมภาพันธ์ 2565
สธ. เผยวัคซีนเข็มกระตุ้นลดการเสียชีวิต 41 เท่า ชวนผู้สูงอายุฉีดวัคซีนโควิด-19 ก่อนสงกรานต์
.....
กรมควบคุมโรค เผยการฉีดวัคซีนโควิด-19 เข็มกระตุ้น ช่วยลดอัตราการเสียชีวิตในผู้ป่วยสูงอายุได้ 41 เท่า เมื่อเทียบกับผู้สูงอายุที่ยังไม่ได้รับวัคซีน
.
จากข้อมูลผู้สูงอายุที่ยังไม่ได้รับวัคซีน อัตราเสียชีวิต 178 คนต่อล้านคน หากรับวัคซีน 1 เข็ม อัตราลดลงเป็น 112 ต่อล้าน/ รับ 2 เข็ม อัตราลดลงเหลือ 32 ต่อล้าน คือลดลง 6 เท่า และหากรับเข็มกระตุ้น อัตราลดลงเหลือ 4 ต่อล้าน เท่ากับลดลง 41 เท่าของคนที่ยังไม่ได้รับวัคซีน ซึ่งปัจจุบันไทยมีผู้สูงอายุรับวัคซีนแล้ว 82% ถือว่าเปอร์เซ็นต์สูง แต่ควรให้ได้รับเพิ่มอีก
.
และการติดเชื้อโอมิครอนเฉลี่ย 14 วันที่ผ่านมา เพิ่มขึ้น 70% พบผู้ป่วยปอดอักเสบใส่ท่อช่วยหายใจ และเสียชีวิตเพิ่มขึ้น 2 เท่า แม้สายพันธุ์โอมิครอนรุนแรงน้อยกว่าเดลตา แต่การติดเชื้อจำนวนมากอาจแพร่ไปสู่ผู้สูงอายุและคนที่มีโรคประจำตัวได้มากขึ้น จึงเร่งค้นหาผู้สูงอายุที่ยังไม่ได้รับวัคซีน ให้ความรู้ สร้างแรงจูงใจ และกระตุ้นให้รับวัคซีน เพื่อป้องกันความเสี่ยงช่วงสงกรานต์ที่ลูกหลานจะกลับไปเยี่ยม และขอให้ประชาชนยังคงป้องกันตนเอง งดเข้าสถานที่เสี่ยง ช่วยกันลดการติดเชื้อ
#ไทยคู่ฟ้า#ร่วมต้านโควิด19
-------------------
วันศุกร์ที่ 27 พฤษภาคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 20 – 26 พฤษภาคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 20 – 26 พฤษภาคม 2565 พบการกระทำผิด จำนวน 586 คดี คิดเป็นเงินค่าปรับ 11.18 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 20 – 26 พฤษภาคม 2565) พบว่ามีการกระทำผิด จำนวน 586 คดี คิดเป็นเงินค่าปรับ 11.18 ล้านบาท โดยแยกเป็น สุรา จำนวน 326 คดี ค่าปรับ 2.46 ล้านบาท ยาสูบ จำนวน 191 คดี ค่าปรับ 5.37 ล้านบาท ไพ่ จำนวน 5 คดี ค่าปรับ 0.08 ล้านบาท น้ำมันและผลิตภัณฑ์น้ำมัน จำนวน 24 คดี ค่าปรับ 0.54 ล้านบาท น้ำหอม จำนวน 1 คดี ค่าปรับ 0.10 ล้านบาท รถจักรยานยนต์ จำนวน 25 คดี ค่าปรับ 0.53 ล้านบาท และสินค้าอื่น ๆ จำนวน 14 คดี ค่าปรับ 2.10 ล้านบาท โดยมีของกลางแยกเป็นน้ำสุรา จำนวน 1,209.305 ลิตร ยาสูบ จำนวน 8,730 ซอง ไพ่ จำนวน 331 สำรับ น้ำมันและผลิตภัณฑ์น้ำมัน จำนวน 22,967.000 ลิตร น้ำหอม จำนวน 6,350 ขวด รถจักรยานยนต์ จำนวน 27 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 26 พฤษภาคม 2565 พบว่ามีการกระทำผิด จำนวน 18,023 คดี คิดเป็นเงินค่าปรับ 330.46 ล้านบาท โดยแยกเป็น สุรา จำนวน 9,737 คดี ค่าปรับ 85.22 ล้านบาท ยาสูบ จำนวน 6,188 คดี ค่าปรับ 163.72 ล้านบาท ไพ่ จำนวน 286 คดี ค่าปรับ 2.91 ล้านบาท น้ำมันและผลิตภัณฑ์น้ำมัน จำนวน 536 คดี ค่าปรับ 23.50 ล้านบาท น้ำหอม จำนวน 82 คดี ค่าปรับ 7.93 ล้านบาท รถจักรยานยนต์ จำนวน 788 คดี ค่าปรับ จำนวน 18.04 ล้านบาท และสินค้าอื่น ๆ จำนวน 406 คดี ค่าปรับ 29.14 ล้านบาท โดยมีของกลางแยกเป็นน้ำสุรา จำนวน 145,020.989 ลิตร ยาสูบ จำนวน 3,064,545 ซอง ไพ่ จำนวน 18,603 สำรับ น้ำมันและผลิตภัณฑ์น้ำมัน จำนวน 745,107.000 ลิตร น้ำหอม จำนวน 204,001 ขวด รถจักรยานยนต์ จำนวน 964 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/803-2565-20-26-2565-25
วันพุธที่ 19 มกราคม 2565
ดีอีเอส ปฏิบัติตามมาตราการป้องกันและเฝ้าระวังโควิด – 19 จัดตรวจ ATK ให้กับบุคลากรและเจ้าหน้าที่
ดีอีเอส ปฏิบัติตามมาตราการป้องกันและเฝ้าระวังโควิด – 19 จัดตรวจ ATK ให้กับบุคลากรและเจ้าหน้าที่
เมื่อวันที่19มกราคม2565สำนักงานปลัดกระทรวงดิจิทัลเพื่อเศรษฐกิจและสังคมโดยนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมพร้อมคณะผู้บริหารฯได้ดำเนินการจัดตรวจAntigen Test Kit (ATK)ให้กับบุคลากรและเจ้าหน้าที่ของสำนักงานปลัดกระทรวงดิจิทัลเพื่อเศรษฐกิจและสังคมและสำนักงานรัฐมนตรีสำนักงานสถิติแห่งชาติสำนักงานคคณะกรรมการดิจิทัลเพื่อเศรษฐกิจและสังคมแห่งชาติโดยได้รับความอนุเคราะห์จากบริษัททีเอ็นเอชสหคลีนิคในการตรวจหาเชื้อไวรัสโคโรนา2019ณห้องประชุม802ชั้น8สำนักงานปลัดกระทรวงดิจิทัลเพื่อเศรษฐกิจและสังคมโดยมีเจ้าหน้าที่และพนักงานให้ความสนใจเข้ารับการตรวจATKจำนวนมากทั้งนี้เพื่อให้เป็นตามมาตรการป้องกันและเฝ้าระวังโรคติดต่ออันตรายกรณีโรคติดเชื้อไวรัสโคโรนา2019หรือโควิด– 19 (Coronavirus Disease 2019) (Covid - 19)
***************
วันพฤหัสบดีที่ 25 สิงหาคม 2565
​Deputy Prime Minister orders integrative operation from all concerned agencies to help flood-affected people
​Deputy Prime Minister orders integrative operation from all concerned agencies to help flood-affected people
August 25, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Deputy Prime Minister Gen. Prawit Wongsuwon expressed concern over possible flash flood and overflows which may affect people’s safety and wellbeing. According to Thailand Meteorological Department, strong monsoon trough lies across the North and the upper Northeast during August 25-26, 2022, while the southwest monsoon prevails over the Andaman Sea, Thailand and the Gulf of Thailand. With this, isolated heavy rain is forecasted in the North, the Northeast, the central including Bangkok and its vicinity, the East and the South (west coast) regions.
Pubic disaster prevention and mitigation agency also identified affected and risk-prone areas:
1. Areas at risk for flash flood, overflows, and inundation
North: The provinces of Tak (Mae Ramad and Tha Song Yang districts), Phitsanulok (Nakhon Thai, Noen Maprang, Chart Trakarn, and Wang Thong districts, and Phetchabun (Lon Kao, Lom Sak, and Khao Kho districts)
Central: The provinces of Nakhon Nayok (Muang district), Prachin Buri (Prajantakham, and Na Di districts), and Bangkok
2. Areas at risk for river overflow and inundation
Northeast: The provinces of Roi Et (Sale Phum, Jung Harn, and Phon Thong districts), Maha Sarakham (Muang and Kantra Wichai districts), and Ubon Ratchathani (Muang district)
Central: The provinces of Ang Thong (Pa Mok and Wiset Chaicharn districts), and Phra Nakhon Si Ayutthaya (Sena, Phak Hai, Bang Ban, Bang Sai, Bang Pahan, and Phra Nakhon Si Ayutthaya districts)
3. Areas at risk for sea level rise at estuary and coastal lowland areas
Central: The provinces of Samut Sakhon, Samut Songkhram, Samut Prakarn, Nonthaburi, Chachoengsao, Chonburi, Rayong, Chanthaburi, Trat, Phetchaburi, Prachuab Kirikhan, and Bangkok
South: The provinces of Chumphon, Surat Thani, Nakhon Si Thammarat, Songkhla, Pattani, Narathiwat, Ranong, Phang-nga, Phuket, Krabi, Trang, and Satun
According to the acting Government Spokesperson, the Deputy Prime Minister has instructed Ministry of Defense to mobilize military troops and equipment, and integrate its operation with other concerned agencies to help out the people in need. Long-term water management must also be planned to store water for the dry season.
วันศุกร์ที่ 1 เมษายน 2565
เริ่มแล้ว! ปรับมาตรการโควิดพื้นที่สีส้ม - เหลือง ยกเลิก RT-PCR 72 ชม. ก่อนเข้าประเทศ ทุกกลุ่ม
.....
1 เม.ย. 65 เป็นต้นไป เริ่มการปรับระดับพื้นที่สถานการณ์ทั่วราชอาณาจักร (แบ่งโซนสี) ใหม่ โดยพื้นที่ควบคุม (สีส้ม) ลดเหลือ 20 จังหวัด/ พื้นที่เฝ้าระวังสูงสุด (สีเหลือง) เพิ่มเป็น 47 จังหวัด/ พื้นที่สีฟ้า (นำร่องท่องเที่ยว) เพิ่มเป็น 10 จังหวัด (ดูรายชื่อจังหวัดได้ที่ https://bit.ly/373QDvi) โดยพื้นที่สีส้ม - เหลือง มีการปรับมาตรการโควิดตามระดับพื้นที่ ดังนี้
.
พื้นที่ควบคุม (สีส้ม)
- ห้ามจัดกิจกรรมรวมคนมากกว่า 500 คน (กรณีเกินจำนวนให้ คกก.โรคติดต่อจังหวัด/กทม. พิจารณา)
- ห้ามบริโภคสุราและเครื่องดื่มแอลกอฮอล์ในร้าน
- จัดประชุม จัดมหกรรมด้านกีฬา จัดแสดงสินค้า (ไม่มีชิมอาหาร) ได้ไม่เกิน 1,000 คน
- ร้านเสริมสวย ร้านเสริมความงาม ร้านสัก เปิดบริการได้ไม่เกิน 24.00 น.
- สถานบริการเพื่อสุขภาพ นวด สปา เปิดบริการได้ไม่เกิน 24.00 น.
.
พื้นที่เฝ้าระวังสูง (สีเหลือง)
- ห้ามจัดกิจกรรมรวมคนมากกว่า 1,000 คน (กรณีเกินจำนวนให้ คกก.โรคติดต่อจังหวัด/กทม. พิจารณา)
- จำกัดเวลาบริโภคสุราและเครื่องดื่มแอลกอฮอล์ในร้าน ไม่เกิน 23.00 น.
- จัดแสดงสินค้า จัดนิทรรศการได้ตามความเหมาะสม
- ร้านเสริมสวย ร้านเสริมความงาม ร้านสัก เปิดตามปกติ
- สถานบริการเพื่อสุขภาพ นวด สปา เปิดตามปกติ
.
สำหรับมาตรการของผู้ที่เดินทางเข้ามาในประเทศ ทั้ง Test & Go, Sandbox และ Alternative Quarantine ให้ยกเลิกการตรวจ RT-PCR 72 ชม. ก่อนเดินทาง พร้อมปรับรูปแบบการตรวจหาเชื้อ โดย Test & Go และ Sandbox ให้ตรวจ RT-PCR ในวันแรกเมื่อเดินทางมาถึงไทย และตรวจ Self-ATK อีกครั้งในวันที่ 5 ส่วน Quarantine ให้ตรวจ RT-PCR ในวันแรก และวันที่ 4 - 5 ก่อนออกจากสถานที่กักตัว
ที่มา : ศูนย์ข้อมูล COVID-19
#ไทยคู่ฟ้า #ร่วมต้านโควิด19
-------------------
วันอังคารที่ 10 พฤษภาคม 2565
กระทรวงเกษตรฯ ดันโครงการแก้ไขปัญหาหนี้เกษตรกรสมาชิกกองทุนฟื้นฟูและพัฒนาเกษตรกร ลูกหนี้ธนาคารของรัฐ 4 แห่ง ตามมติคณะรัฐมนตรี
กระทรวงเกษตรฯ ดันโครงการแก้ไขปัญหาหนี้เกษตรกรสมาชิกกองทุนฟื้นฟูและพัฒนาเกษตรกร ลูกหนี้ธนาคารของรัฐ 4 แห่ง ตามมติคณะรัฐมนตรี
นายสำราญสาราบรรณ์รองปลัดกระทรวงเกษตรและสหกรณ์เปิดเผยภายหลังเป็นประธานการประชุมหารือการกำหนดแนวทางการปรับโครงสร้างหนี้ของเกษตรกรตามมติคณะรัฐมนตรีเมื่อวันที่22มีนาคม2565ที่ผ่านมาว่าคณะรัฐมนตรีมีมติเห็นชอบในหลักการแก้ไขปัญหาหนี้สินเกษตรกรสมาชิกกองทุนฟื้นฟูและพัฒนาเกษตรกรในโครงการแก้ไขปัญหาหนี้เกษตรกรสมาชิกกองทุนฟื้นฟูและพัฒนาเกษตรกรลูกหนี้ธนาคารของรัฐ4แห่ง
โดยคณะรัฐมนตรีเห็นชอบในหลักการให้เกษตรกรทำสัญญาปรับโครงสร้างหนี้กับเจ้าหนี้เดิมโดยพักชำระหนี้เงินต้นครึ่งหนึ่งและดอกเบี้ยทั้งหมดไว้ก่อนและให้เกษตรกรฯทำสัญญาผ่อนชำระหนี้เงินต้นครึ่งหนึ่งตามระยะเวลาที่ตกลงไว้แต่ไม่เกิน15ปีสำหรับการชดเชยเงินต้นร้อยละ50รัฐจะรับภาระในการจัดสรรเมื่อเกษตรกรได้ชำระหนี้สินงวดสุดท้ายเสร็จสิ้นแล้วทั้งนี้ให้กระทรวงเกษตรฯโดยสำนักงานกองทุนฟื้นฟูและพัฒนาเกษตรกรร่วมกับกระทรวงการคลังธนาคารเพื่อการเกษตรและสหกรณ์การเกษตร(ธ.ก.ส.)ธนาคารออมสินธนาคารอาคารสงเคราะห์(ธอส.)ธนาคารพัฒนาวิสาหกิจขนาดกลางและขนาดย่อมแห่งประเทศไทย(SME BANK)และหน่วยงานที่เกี่ยวข้องพิจารณากำหนดรายละเอียดและแนวทางการดำเนินการให้สอดคล้องกับหลักการข้างต้นรวมถึงกำหนดกรอบวงเงินสำหรับดำเนินการตามความจำเป็นเหมาะสมและดำเนินการให้ถูกต้องตามกฎหมายระเบียบหลักเกณฑ์และมติคณะรัฐมนตรีที่เกี่ยวข้องต่อไปในส่วนของดอกเบี้ยค้างชำระของธนาคารรัฐ4แห่งให้หน่วยงานที่เกี่ยวข้องพิจารณากำหนดแนวทางการดำเนินการให้ได้ข้อยุติที่เหมาะสมแล้วเสนอคณะรัฐมนตรีพิจารณาต่อไป
นายสำราญกล่าวเพิ่มเติมว่าเพื่อเป็นการดำเนินการตามมติคณะรัฐมนตรีดังกล่าวสำนักงานกองทุนฟื้นฟูและพัฒนาเกษตรกร(กฟก.)ได้จัดทำ(ร่าง)ขั้นตอนและวิธีปรับโครงสร้างหนี้ตามโครงการแก้ไขปัญหาหนี้สินเกษตรกรสมาชิกกองทุนฟื้นฟูและพัฒนาเกษตรกรลูกหนี้ธนาคารของรัฐ4แห่งรวม7ขั้นตอนเพื่อหารือร่วมกับสถาบันเจ้าหนี้ธนาคารของรัฐทั้ง4แห่ง  ซึ่งได้รับความเห็นชอบในหลักการแล้วโดยขั้นตอนที่1)กฟก.จัดส่งรายชื่อเกษตรกรกลุ่มเป้าหมายให้กฟก.จังหวัดติดประกาศ2)เกษตรกรแจ้งความประสงค์ร่วม/ไม่เข้าร่วมโครงการ3)กฟก.จังหวัดสรุปรายชื่อเกษตรกรที่เข้าร่วมและไม่เข้าร่วมรอรายละเอียดและการสั่งการจัดส่งให้ธนาคารเจ้าหนี้
4)ธนาคารเจ้าหนี้พิจารณาปรับโครงสร้างหนี้ให้เกษตรกรตามรายชื่อ   5)ธนาคารเจ้าหนี้แจ้งรายชื่อเกษตรกรที่ทำสัญญาปรับโครงสร้างหนี้จัดส่งให้กฟก.จังหวัดเพื่อนำเข้าสู่กระบวนการฟื้นฟูและพัฒนาอาชีพเกษตรกร6)ธนาคารเจ้าหนี้ขอชดเชยเงินต้นร้อยละ50และดอกเบี้ยจากรัฐบาลเมื่อเกษตรกรชำระหนี้เสร็จสิ้นตามสัญญา7)กฟก.เสนอเรื่องเข้าสู่คณะรัฐมนตรีเพื่อพิจารณาเงินชดเชยต่อไป